Document ID: 31999D0661

ΑΠΟΦΑΣΗ ΤΗΣ ΕΠΙΤΡΟΠΗΣ
της 9ης Σεπτεμβρίου 1999
για τροποποίηση των αποφάσεων 79/491/ΕΟΚ και 80/765/ΕΟΚ για την κατάρτιση του κώδικα και των τυπικών κανόνων σχετικά με τη μεταγραφή, υπό μορφή αναγνώσιμη από μηχανογραφική μονάδα, των στοιχείων των βασικών ερευνών και των ενδιάμεσων στατιστικών ερευνών για τις αμπελουργικές εκτάσεις
[κοινοποιηθείσα υπό τον αριθμό Ε(1999) 2703]
(1999/661/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 357/79 του Συμβουλίου, της 5ης Φεβρουαρίου 1979, για τις στατιστικές έρευνες σχετικά με τις αμπελουργικές εκτάσεις(1), όπως τροποποιήθηκε τελευταία από τον κανονισμό (ΕΚ) αριθ. 2329/98(2), και ιδίως το άρθρο 4 παράγραφοι 2 και 4, το άρθρο 5 παράγραφοι 5 και 6 και το άρθρο 6 παράγραφος 4,
Εκτιμώντας:
(1) ότι ο κανονισμός (ΕΟΚ) αριθ. 357/79 προβλέπει κυρίως ότι τα κράτη μέλη ανακοινώνουν στην Επιτροπή τις πληροφορίες που συλλέγονται στο πλαίσιο των βασικών και ενδιάμεσων ερυνών για τις αμπελουργικές εκτάσεις σύμφωνα με πρόγραμμα πινάκων κατά γεωγραφικές ενότητες·
(2) ότι ο κανονισμός (ΕΟΚ) αριθ. 357/79 προβλέπει ότι τα κράτη μέλη που επεξεργάζονται τα αποτελέσματα των ερευνών για τις αμπελουργικές εκτάσεις με ηλεκτρονικό υπολογιστή πρέπει να ανακοινώνουν τα αποτελέσματα αυτά στην Επιτροπή υπό αναγνώσιμη μορφή από μηχανογραφική μονάδα·
(3) ότι η Επιτροπή όρισε και κωδικοποίησε τις γεωγραφικές ενότητες στις οποίες πρέπει να κατανέμονται τα αποτελέσματα των αμπελουργικών ερευνών με την απόφαση 79/491/ΕΟΚ(3), για τις βασικές έρευνες και την απόφαση 80/765/ΕΟΚ(4), για τις ενδιάμεσες έρευνες·
(4) ότι, λόγω ορισμένων τροποποιήσεων των γεωγραφικών ενοτήτων εντός των κρατών μελών, κρίνεται απαραίτητο να αντικατασταθεί το παράρτημα ΙΙ της απόφασης 79/491/ΕΟΚ καθώς και το παράρτημα ΙΙ της απόφασης 80/765/ΕΟΚ ενόψει της διαβίβασης από τα κράτη μέλη των αποτελεσμάτων των βασικών και των ενδιάμεσων ερευνών για τις αμπελουργικές εκτάσεις·
(5) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργικών σταστιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Λόγω των τροποποιήσεων των γεωγραφικών ενοτήτων εντός των κρατών μελών, το παράρτημα ΙΙ της απόφασης 79/491/ΕΟΚ καθώς και το παράρτημα ΙΙ της απόφασης 80/765/ΕΟΚ αντικαθίστανται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 9 Σεπτεμβρίου 1999.

Labels: 6